Bali

Dit artikel is gesjreve (of begós) in 't Mofers. Laes hie wie v'r mit de versjillende saorte Limburgs ómgaon. Bali is 'n Indonesisch eilandj t'n oeaste van Java en te wèste van Lombok. 't Is 't wèstelikste vanne Klein Soenda-eilenj. 't Eilandj is 5.561 kmå groeat en haet zón 3,2 miljoen inwoonders. De houfstad is allewiel Denpasar, toet 1958 waas de Singaradja. 't Eilandj besteit veur e good deil oet volkanische berg, wovan e deil nag ummer aktief is. In demografisch opzich wiek Bali aaf van Indonesië; 'n ruum mieëderheid vanne bevouking is hindoeïstisch. De inheimse spraok van 't eilandj is 't Balinees. Dore apaarte kultuur mitte tempelspele, de danskóns enne middelieëfse monumènte, mer ouch dore netuur is Bali 'n geleefdje plaats veur toeriste.